
A beszámolót a csoportok értékeléseire, a beszámolóhoz leadott adatokra, az év közbeni és év végi értékelő véleményekre és elbeszélgetésekre, a nevelési értekezleten szóban elhangzott értékelésekre, az év közbeni vezetői ellenőrzések tapasztalatai alapján fogalmaztam meg.

A nevelési évben kiemelt területek:
· az OVIKRÉTA rendszerrel járó adminisztrációs munka átszervezése,
· a teljesítményértékelés és annak felfüggesztése,
· az óvodapedagógus hiány kezelése,
· az SNI és BTMN gyermekek számának emelkedése,
· a Zöld Óvoda kritériumrendszerének való megfelelés,
· a NOKS értékelési szabályzat,
· a Továbbképzési Program,
· a Pedagógiai Program.




I. [bookmark: _Toc235536869]Az óvodai élet szervezése

1. [bookmark: _Toc235536870]A Pillangó és Virág csoport költözése

A 2024-2025-ös nevelési évben, a beiratkozások tekintetében szükség volt arra, hogy a Virág és a Pillangó csoport helyet cseréljen egymással. Erre azért volt szükség, mivel a Virág csoportos óvodapedagógusokhoz 6 gyermekkel többet írattak be, mint ahány férőhely volt. 
A költözés zökkenőmentes volt. A pedagógusok különösen ügyeltek a biztonságos körülmények kialakítására. 
A visszafogadás és befogadás időszaka is ennek megfelelően alakult. Mindkét csoportban nagyon ügyeltek a balesetmentes környezet kialakítására, a gyermekek biztonságérzetének megteremtésére. 

2. [bookmark: _Toc235536871]A Méhecske és a Katica csoport költözése

A 2025-2026-os beiratkozási időszakban úgy alakultak a létszámok, hogy a Méhecske és a Katica csoport cserélnek helyet. A költözés a nyáron lezajlott. A gyermekeket új csoportszobáikban várják szeptembertől az óvodapedagógusok.

A csoportok költözése az egyenlő teherviselés szervezését is megkönnyíti, hiszen a Virág és a Katica csoportba a területi számítások alapján kevesebb férőhellyel rendelkezik, mint a többi csoport.

3. [bookmark: _Toc235536872]A csoportok beosztása óvodapedagógusokkal

A nyári tervezés időszakába esik a csoportok felnőttlétszámának elosztása. 
Mivel 1 fő óvodapedagógus kismama, 1 fő óvodapedagógus elköltözik, 1 fő óvodapedagógus pedig fizetés nélküli szabadságra megy otthongondozás céljából, ezért arra kényszerülünk, hogy a csoportokat megbontsuk, annak érdekében, hogy minden csoportban 1 fő érkező pedagógus mellett 1 fő régi alkalmazottunk mellett dolgozzon. A Virág csoport pedagógusai külön válnak, egyikük a Katica csoportban folytatja tovább munkálatait. A Pillangó csoportban továbbra is az igazgató dolgozik pedagógusként, a 10 órás óraadó és 30 órás pedagógiai asszisztens és egy fő érkező Pedagógus mellett.


4. [bookmark: _Toc235536873]Logopédia

A logopédia saját logopédusunk alkalmazásával ebben a nevelési évben megfelelően zajlott. 
Elkezdtük a logopédia átadását a Fejér Vármegyei Pedagógiai Szakszolgálat móri kirendeltégének. A logopédiai szolgáltatást megigényeltük, a helyet továbbra is kiválóan tudjuk biztosítani.


II. [bookmark: _Toc235536874]A humánerőforrás alakulása

1. [bookmark: _Toc235536875]Pedagógusi álláshelyek

A felvehető pedagógusok létszáma16,5 fő. Ebben a nevelési évben 13,5 fő óvodapedagógus dolgozott, mely létszámban szerepel 0,5 álláshelyen 1 fő gyógypedagógus, 1 álláshelyen 1 fő logopédus és 1 álláshelyen 1 fő igazgató. 
A hiányzó kettő pedagógus (GYEDEN tartózkodó kollégák) helyén és további 1 üres helyen pedagógiai asszisztenst alkalmaztunk, pedagógus végzettséggel rendelkező jelentkező hiányában. 
 Az egy üres álláshelyen ebben a tanévben először óraadó pedagógust alkalmaztunk. Az óraadó utolsó éves hallgatóként 10 órában pedagógusi teendőket látott el, 30 órában pedig pedagógiai asszisztensi feladatokkal foglalkozott. Diplomája kézhezvételétől teljes állásban, határozatlan időben pedagógusként alkalmazzuk, gyakornok fokozatban.
A gyakornok kollégánk sikeresen teljesítette minősítő vizsgáját, szeptembertől Pedagógus I. kategóriában dolgozik tovább. Egy fő pedagógus minősítő eljárásban vett részt, Pedagógus II. fokozatban végzi munkáját szeptembertől.  
Egy fő óvodapedagógus és egyben az óvoda igazgatóhelyettese nyár végétől szülési szabadságát tölti. 2026. szeptember 1-től, a GYES ideje alatt másik óvodapedagógus végzi az igazgatóhelyettesi teendőket.
Egy fő óvodapedagógus pedig közös megegyezéssel távozik az óvodából, másik városba költözik. További egy fő fizetés nélküli szabadságot vesz ki szeptember végétől, bár ez a következő nevelési évet érinti, terveznünk kell vele.
Nyáron óvodapedagógusi álláspályázatot hirdettünk, melynek eredményeképp -4 új pedagógust tudunk alkalmazni szeptembertől. Ebből 1 fő gyakornok 2026. szeptember 1-től, két fő Pedagógus I. fokozatban dolgozik, 2026. szeptember 1-től és október 1-től.
Egy fő gyógypedagógusunk sikeresen beilleszkedett óvodánkba, szeptember 1-től átveszi a munkaközösségvezetői teendőket az Egyéni fejlesztés munkaközösségben.
A német nemzetiségi nevelés a következőképp alakul: az igazgató a Pillangó csoport óvodapedagógusaként, egy fő óvodapedagógus nyugdíj mellett tovább alkalmazva a Csiga csoport óvodapedagógusaként tevékenykedik. Egy fő új óvodapedagógus német nemzetiségi óvodapedagógusi tanulmányokat folytat, így ő csak a gyakorlatát végzi nemzetiségi csoportban. Sajnos a lemondó pedagógusunk német nemzetiségi óvodapedagógus volt, így egy fővel kevesebb német nemzetiségi óvodapedagógust tudunk alkalmazni.
Logopédusunk és nyugdíjba vonul. Logopédusunk feladatait a Fejér Vármegyei Pedagógiai Szakszolgálat veszi át. 

2. [bookmark: _Toc235536876]Dajka álláshelyek

Az engedélyezett létszám 8 fő.
A ténylegesen alkalmazott 8 fő dajkából 1 fő folyosós dajka, a takarításban és a Nemzeti Úszóprogramban való részvételben nyújtott nagy segítséget a nevelési évben az óvoda számára. 
Szeptemberben 1 fő dajka nyugdíjba vonul.
Dajkánk helyére egy fő pedagógiai asszisztens kerül át, belső átszervezéssel. 
Egy fő dajkánk hosszútávú betegszabadságra kényszerült, az ő feladatait a folyosós dajka látta el április közepétől. 


3. [bookmark: _Toc205222821][bookmark: _Toc235536877]Pedagógiai asszisztensi álláshelyek

Az engedélyezett létszám 2 fő.
Ebben a nevelési évben 5 fő pedagógiai asszisztenst alkalmaztunk, ebből 2 fő az engedélyezett létszám szerinti állandó pedagógiai asszisztensi álláshelyen, 3 fő pedig pedagógus helyén volt alkalmazva. 
1 fő másodéves, 1 fő pedig harmadéves óvodapedagógus hallgató. A jelenleg harmadéves hallgatót, a törvény (Puétv. 131.§, Nkt 4.§) adta lehetőséggel élve heti 10 órában óraadó óvodapedagógusként, a fennmaradó időben pedig pedagógiai asszisztensként alkalmaztuk.2026 szeptemberétől pedig a jelenleg másodéves hallgatót fogjuk ugyanebben a felállásban alkalmazni. A harmadéves pedagógus augusztustól óvodapedagógusként, Gyakornok fokozatban végzi tovább feladatait. 
Egy határozott idejű szerződéssel rendelkező pedagógiai asszisztensünket 2026 szeptemberétől egy felszabaduló határozatlan idejű pedagógiai asszisztensi álláshelyen alkalmazzuk tovább. 

Összességében nehéz évünk volt a humánerőforrás szempontjából, hiszen az év elején 2 GYES-ről visszatérő kolléga szabadságát töltötte. Ebből egy fő újra kismama lett, így ő végül nem tért vissza. Álláshelyén pedagógiai asszisztenst alkalmaztunk. Az év végén a dajkahiány nehezítette meg a feladatok ellátását. Mindezek mellett pedig nagy kihívást jelent a kisgyermekes édesanyák helyettesítése, gyermekük betegségei idején. 
Nagyon sokat kellett a pedagógusoknak egymást helyettesíteni, az igazgató is saját igazgatói, csoportos feladatai mellett, helyettesítési munkálatokat végzett folyamatosan.
A fentieket figyelembe véve, valamint a BTMN és SNI gyermekek számának növekedésével is indokolttá válik a gyógypedagógiai státusz és a pedagógiai asszisztensi álláshely bővítése.

4. [bookmark: _Toc205222823][bookmark: _Toc235536878]Óvodatitkár

 Egy fő óvodatitkár látja el a titkári feladatokat, az igazgató irányításával. Az ő kitartó munkája elengedhetetlen az igazgató mellett, kiváltképp úgy, hogy az igazgató is napi szinten csoportban volt ebben a nevelési évben.

5. [bookmark: _Toc205222824][bookmark: _Toc235536879]Konyhai dolgozók

Ebben a nevelési évben 10 álláshelyen 9 fő látta el a konyhai feladatokat szeptembertől decemberig, melyből 1 fő élelmezésvezető, 2 fő szakács, 6 fő konyhai kisegítő.. 2026. januártól további 1 fővel bővítettük a konyhai kisegítők számát, mivel januártól a három móri óvoda diétás étkezését is ellátjuk. Az új élelmezésvezető példásan látja el feladatát.

6. [bookmark: _Toc205222825][bookmark: _Toc235536880]További, velünk szorosan együttműködő munkatársaink

Az óvodában, továbbá óvoda pszichológus, illetve az év egy részében szociális segítő munkatárs segítette a nevelő oktató munka megvalósítását. 
A pszichológus a nevelési évben 18 gyermeket látott el, 24 gyermek esetében végzett szülőkonzultációt.  Ez szám azonban nem tükrözi azt, hogy mennyi gyermeknek kellene pszichológiai megsegítésben részesülnie. Egyre magasabb a magatartásproblémás, szorongó gyermekek száma. Délutáni, szülőknek szóló beszélgetőkört egy alkalommal tartott, azonban a plakátok és online hirdetmények ellenére nem sok szülő érkezett a foglalkozásra. 
Részletes beszámolója az 1. számú mellékletben olvasható.
A szociális segítő aktívan részt vett a délutáni óvodai életben. Nagyon jó kapcsolatot alakítottunk ki. Több esetben konzultáltunk vele a gyermekekkel felmerülő problémákról.

7. [bookmark: _Toc205222826][bookmark: _Toc235536881], Munkabeosztás, munkateher elosztása

Munkabeosztásunk a tavalyihoz hasonlóan alakult. 
Reggel 6-7 óráig egy fő dajka felügyelt a gyermekekre. A pedagógusok reggel 7 órától dolgoztak, heti két napon lehetővé téve a folyamatos megbeszélések munkaidőbe való beleillesztését, délután 14.00-ig.
A délutánosok 9.30-tól dolgoztak, mely lehetővé tette azt, hogy a foglalkozások, fejlesztések egy részén (ha a kora reggeli párhuzamos tevékenységeket és fejlesztéseket nem nézzük), mindkét pedagógus és a dajka, valamint, ha szükséges, pedagógiai asszisztens vegyen részt. Délután 4 órától a pedagógiai asszisztensek foglalkoztak a gyermekekkel, összevont csoportban. A pedagógiai asszisztensek változatlan munkarendben dolgoztak.
Úgy érezzük, hogy egyre nagyobb szükség van arra, hogy a nap lehető legnagyobb részében legalább 3 felnőtt tevékenykedjen a csoportban annak érdekében, hogy biztonságos környezetben, megfelelően tudjuk végezni a fejlesztő tevékenységünket.

A felelősrendszer a pedagógusok körében jól működött, már a munkaterv megbeszélésekor egyenlően osztottuk el a feladatokat. A díszítés elosztásában évszakonként 2-3 csoport volt felelős. A csoportok közötti díszítés megbeszélésének rendszerét még ki kell alakítanunk.

A dajkákból 4 fő elegendőnek bizonyult délután, ezért 2 fő 6-14 óráig, 2 fő 8-16 óráig, 4 fő pedig 9-17 óráig vette fel a munkát.
A 2025-26-os nevelési évben az SNI-es, BTMN-es és egyéb magatartásproblémás gyermekek számának növekedése mellett a helyettesítés okozott nagy gondot az intézményben. 
A legnagyobb kihívást a sajátos nevelési igényű gyermekek számának gyarapodása jelenti, mivel egyre több az olyan gyermek, akinek folyamatos felügyeletre, irányításra lenne szüksége, melyre csak akkor lenne lehetőségünk, ha mellettük külön pedagógiai asszisztenst alkalmazhatnánk. Pedagógiai asszisztenseink sokszor a délutáni órákban helyettesítenek, ezért gyakran nem a rászoruló gyermekek mellett töltik a munkaidöjük egy részét. 
Ezért sokszor a folyosós dajka is csoportban tölti a délelőttöket, illetve áprilistól helyettesítő dajkaként folytatta munkáját, melynek következményeképpen a dajkáink is nagyobb terhet viseltek az év végén.
További kihívást jelent a szabadságok kiadása, a sok tanuló (3 fő), és a betegségek miatti hiányzás.

[bookmark: _Toc205222827][bookmark: _Toc235536882]Intézményi feladat:
· belső képzések, további szervezetfejlesztés, lazító-lelki egészséget fejlesztő programok a kollégák számára
· a pályakezdő pedagógusok folyamatos támogatása, megerősítése abban, hogy a pályán maradjanak
· tudásmegosztás a fiatalok és idősebbek között – Szakmai munkaközösség létrehozása
· ösztönzés német nemzetiségi pedagógusképzés elvégzésére


III. [bookmark: _Toc205222828][bookmark: _Toc235536883]Tárgyi feltételek, felújítások

Az óvoda tárgyi feltételei alapvetően megfelelnek az óvodai nevelés zavartalan működtetésének. A főzőkonyha és a tálalókonyhák működése is biztosított.
Azonban az elhasználódott tárgyi eszközök folyamatos cseréjét biztosítani kell.

Egyre sürgetőbbé válik azonban az épület és az udvarok felújítása, karbantartása. A Mór-Holding Kft. munkatársai mindig segítségünkre vannak, amennyiben elegendő idejük áll rendelkezésre.

1. [bookmark: _Toc235536884]Nagy udvar

Az játékok állapotának rohamos romlása figyelhető meg, a folyamatos karbantartás mellett is. 
A homokozók keretének cseréje aktuális. Festésük megtörtént nyáron.
Az udvari játékok és padok is festésre kerültek.
A nagy babaház teljesen megújult a Mór Holding Kft. munkatársai segítségével.
Egyes játékok alatt szükségek a gumilapok cseréje, illetve igazítása.
Néhány mászóka gombjai folyamatosan kilazulnak. Egy hinta leszakadt. 
A lépcsők töredezettek. 
Lepkekertet alakítottunk ki, szülői felajánlások segítségével.

Jól tágondolt udvarátalakítást szeretnénk. Úgy érezzük, a kis homokozó kevésbé szükséges, az egyensúlyozó játék elavult. Szeretnénk helyette egy korszerű, új várat.

2. [bookmark: _Toc235536885]Kis udvar:

A kapu bejárata betonból készült, mely erősen töredezett és balesetveszélyes. 

3. [bookmark: _Toc205222831][bookmark: _Toc235536886]Utcafronti ablakok
Az utcafronti ablakok festése részben megvalósult. Az alsó szinten és a kis udvar felőli oldalon továbbra is szükséges a festés.

3. [bookmark: _Toc205222830][bookmark: _Toc235536887]Főzőkonyha, tálaló konyhák

A főzőkonyha villanyhálózata felújításra szorul. Ennek első lépéseként, ígéret szerint, még 2025-ben a falból kiválasztott villanyszekrény és az onnan eredő és zöldségelőkészítőig tartó villanyhálózat került volna kicserélésre. 2026-ban valósulhatott volna meg a főzőkonyha teljes villanyhálózatának cseréje. 
A munkálatok csúsztak, így a nyári zárás alatt sem került ki a falból a villanyszekrény. A konyha villanyhálózati felújításáról, a sokszoros előzetes felmérés ellenére árajánlatot nem kaptunk.
A Napsugár Óvoda tálaló konyhájába klíma került beszerelésre, melynek nagyon örülünk. Reméljük, hogy a Meseház Óvoda tálaló konyhája és a főzőkonyha is hamarosan sorra kerül, hiszen a rekkenő hőségben, kiváltképp a sütők, főzőlapok mellett, nagyon nehéz biztosítani az egészséges munkakörnyezetet a dolgozók számára.
A Meseház Óvoda tálaló konyháján a rendszerező polcokat cseréltük ki.

4. [bookmark: _Toc235536888]Villanyhálózat és lámpatestek

Az óvoda villanyhálózatának állapotát fel kell mérni. Volt olyan alkalom, amikor egy csoportszobában nem volt áram.
A lámpatesteket minden helyiségben át kell alakítani idővel, hiszen a jelenlegi izzók gyártása már leállt, így pótlásuk akadályozott. 

5. [bookmark: _Toc235536889]Kémény

Sajnos az óvoda épületének nem használt, téglakéményei lebontásra szorulnak. 

6. [bookmark: _Toc235536890]Mozgássérült rámpa

Az akadálymentesítés régi feladat az óvodában, hiszen alapító okiratunk szerint mozgásában korlátozott gyermekeket is el kell látnunk. Ezen kívül nagy gondot okozott a babkocsival érkező édesanyáknak a babakocsival való bejutás az épületbe. A tervezés folyamatban van. A következő nevelési év során remélhetőleg megvalósul a beruházás.

7. [bookmark: _Toc235536891]Légkondicionáló készülékek

Az idei nyár is bizonyította, hogy nagy szükség van a klímaberendezések felszerelésére, melyhez először szükséges a villanyhálózat felmérése az óvoda épületében és a főzőkonyhán. A hajnali szellőztetés és folyamatos sötétítés mellett is nagyon nehezen tartható az épületben a megfelelő hőmérséklet.

8. [bookmark: _Toc235536892]Tálaló ablak:

Egy csoportban kicserélésre került a tálaló ablak. A csere szükséges volt, mert az ablak nehezen mozgatható volt.

9. [bookmark: _Toc235536893]Óvodai eszközök:

Szülői felajánlásból új hirdetőtáblák kerültek a Virág csoportba és a folyosóra.
A gluténmentes étkezés megfelelő biztosítása céljából hűtőszekrényt és mikrohullámú sütőt vásároltunk.
Új hajszárítót szereztünk be.
Egy csoportban kicseréltük a gyermekek székeit (25 db). A csoportból kikerült, jó állapotú székek elosztásra kerültek a csoportok között. A többi csoport székeinek cseréje, felújítása továbbra is szükséges.
A Mór Város Sportjáért Egyesület pályázatát elnyertük, melyből futóbicikli parkunkat újítottuk meg.

Szükséges további egy új porszívó, JBL, és vetítőgép és magasítható asztalok beszerzése.


A 2025-26-os nevelési évben nagyon sok tervünket sikerült megvalósítani, mely a Mór Városi Önkormányzat Pénzügyi és Humánügyi Irodájával, valamint a Városfejlesztési Irodával való jó szintű együttműködésnek, folyamatos, heti rendszerességű kommunikációnak köszönhető. 

[bookmark: _Toc205222836][bookmark: _Toc235536894]Intézményi feladat:
A fent nevezett felújítások további szorgalmazása, további folyamatos egyeztetetés legalább havonta emailben, telefonon és személyesen. A karbantartások folyamatos figyelemmel kísérése az állapotmegóvás érdekében. Takarékoskodás a nagyobb értékű bútorok és eszközök megvásárlásának lehetőségét megteremtés érdekében. A kollégák figyelmének felhívása arra, hogy jelentsenek minden egyes hibát.


IV. [bookmark: _Toc205222837][bookmark: _Toc235536895]Gyermekcsoportok

1. [bookmark: _Toc235536896]Csoportprofil

	 
	Csoport neve
	Német nemzetiségi nevelés
	Férő
hely/lét
szám
05.31. állapot
	Számított létszám
(SNI-vel)
	
	SNI
	BTM
	Tanköteles
	Iskolát kezd
	Logopédiai fejlesztésben részesül
	Fejlesztő foglalkozásra jár

	1
	CSIGA
	igen
	25/25
	25
	0
	
	2
	7
	4
	6
	2

	3
	KATICA
	nem
	21/21
	22
	1
	(2 főnek számít)
	2
	3
	3
	3
	3

	4
	VIRÁG
	nem
	19/18
	18
	0
	
	7
	5
	3
	4
	6

	5
	MÉHECSKE
	igen
	25/23
	27
	2
	(6 főnek számít)
	6
	9
	3
	12
	6

	6
	PILLANGÓ
	igen
	25/25
	25
	0
	
	1
	7
	7
	4
	1

	7
	SÜNI
	nem
	25/25
	25
	0
	
	3
	7
	4
	3
	3

	8
	 NAPOCSKA
	nem
	25/23
	26
	2
	(5 főnek számít)
	4
	8
	5
	5
	5

	 
	Összesen
	
	165/160
	168
	5
	(13 főnek számít)
	24
	46
	29
	35
	24



A gyermekek összlétszáma gyermek folyamatosan alakult a nevelési év során. Év közben 9 gyermek érkezett az óvodába, 1 távozott, egy főnek szünetel a jogviszonya. Nagyon sok olyan eset fordult elő, hogy a gyermeket beíratták az óvodába, jelezték az óvodai igényt, néhány napra, hétre igénybe vették az óvodát, majd mivel nem óvodaköteles a gyermek, nem járatták rendszeresen, csak időlegesen a gyermeket. Ez rendszeresen megzavarta a csoportok életét és a befogadási folyamatokat. A nevelési év folyamán 2 gyermek távozott, költözés miatt az óvodából.
A logopédus, gyógypedagógus csoportközi szervezéssel, vagy egyéni fejlesztéssel foglalkozott a rászoruló gyermekekkel, heti rendszerességgel, a szakvéleményekben meghatározott óraszámokban.  Részeletes beszámoló a 2. mellékletben.

A fél állásban foglalkoztatott gyógypedagógus, heti 12 órában 3 SNI gyermek és 24 BTMN gyermek egyéni fejlesztését végezte.
A 46 tanköteles gyermek közül 29 fő kezdi meg iskolai tanulmányait. Ez a tanköteles gyermekek 63%-a.
11  gyermek esetében a pedagógiai szakvélemény alapján hozták meg a döntést az iskolakezdés halasztásáról. Az Oktatási Hivatal további 6 gyermeknek engedélyezte az iskolahalasztást.

2. [bookmark: _Toc205222839][bookmark: _Toc235536897]Gyermekjóléti adatok


	 
	Csoport
	Rendszeres gyermekvédelmi támogatott
	Hátrányos helyzetű
	Halmozottan hátrányos helyzetű
	Diétás étrend
	Térítési díjat fizet az étkezésért
	Térítés mentesen étkező

	1.
	csiga/ 25
	0
	0
	0
	2
	8
	18

	2.
	katica/20
	0
	0
	0
	1
	8
	12

	3.
	virág/19
	4
	3
	0
	2
	2
	14

	4.
	méhecske
	1
	0
	0
	0
	7
	15

	5.
	pillangó
	0
	2
	0
	0
	3
	16

	6.
	süni25
	3
	0
	0
	0
	8
	16

	7.
	napocska/25
	0
	0
	0
	3
	9
	12

	 
	Összesen
	8
	5
	0
	10
	43
	107



[bookmark: _Toc205222840][bookmark: _Toc235536898]3. A Magyar Úszó Nemzet programban résztvevők megoszlása csoportonként

	[bookmark: _Hlk171495440]Sorsz.
	csoport neve 
	Programban résztvevők száma 
	Nem vették igénybe a lehetőséget
	Előzetes felmérés alapján a 
2026-27 évre jelentkezők
	Előzetes felmérés alapján nem veszi igénybe
2026-27-ben

	1.
	csiga
	7
	0
	8
	1

	2.
	katica
	3
	0
	11
	0

	3.
	virág
	4
	1
	4
	2

	4.
	méhecske
	6
	3
	8
	0

	5.
	pillangó/
	7
	0
	5
	0

	6.
	süni/
	7
	0
	12
	0

	7.
	napocska/
	7
	1
	9
	0

	
	Összesen:
	41
	5
	57
	3



Ebben a nevelési évben óvodásaink 2 csoportban vettek részt, kedden és szerdán az úszófoglalkozásokon. Ez a program mindig jó lehetőség a vízbiztosság elsajátítására.
Az intézmény számára nem volt könnyű feladat megszervezni, a gyermekek kísérését és ezzel párhuzamosan a csoportokban az óvodai nevelés biztosítását, ugyanakkor a folyosós dajka nagyon jó segítség. 
Úgy látjuk, hogy egyre népszerűbbé válik a program. Gyermekeink szívesen látogatják az uszodát, a szülők is nagyon bátorítják gyermekeiket.



3. [bookmark: _Toc205222841][bookmark: _Toc235536899]Gyermekcsoportok eredményei 

A gyermekcsoportok eredményeit összességében vizsgáljuk. 
Sok éves tapasztalat, hogy már az óvodába érkező gyermekek sem rendelkeznek azokkal a képességekkel, melyek korábban elvárhatóak voltak, így egyre nehezebbé válik az, hogy felkészítsük őket az iskolába lépésre. Megfigyelhető, hogy testképük, finommotorikájuk, nagymozgásuk és térbeli tájékozódásuk nehezebben fejleszthető. Ezekre a területekre sokkal nagyobb hangsúlyt igyekszünk fektetni. Beszédértésük, beszédkészségük nagyon elmaradott.
Az iskolába készülő gyermekek eredményei általánosan megfelelők, rendelkeznek azokkal a képességekkel és készségekkel, melyek az iskolakezdéshez szükségesek. 
A tanköteles gyermekeknél az életkori sajátosságaikat figyelve a testi fejlettség, motoros képességek terén jól teljesítettek. Mozgásuk nagy részüknél összerendezett, a mozgásformák automatizálódtak. Saját testükön képesek tájékozódni. Ismerik a térbeli irányokat, bár azért bizonytalanabbak, mint korábban. Síkban többnyire jól tájékozódnak. 
Értelmi képességeik megfelelően alakultak, környezetük iránt nyitottak. Önállóan is képesek néhány mondóka, vers elmondására.
Képesek 25 percig figyelni, a tízes számkörben műveleteket végezni.
Érzelmi akarati képességek alakulása: - várták az iskolát. Feladattudatuk kialakulóban. Többségük a rájuk bízott feladatokat elvégzi. 
Szocializáció: társaikkal képesek együttműködni, segítik egymást. Az udvariassági szokásokat ismerik, képesek azok betartására. Tudnak a felnőttekkel, társaikkal játszani.
Sok tanköteles gyermek járt logopédiai foglalkozásokra. A rendszeres foglalkozások és gyakorlás eredményeként a legtöbb gyermeknek sikerült a hanghibáját kijavítani. 
Sajnos megfigyelhető, hogy több gyermek tölt el még egy évet az óvodában annak érdekében, hogy megfelelő készségekkel és képességekkel rendelkezzen. Sok szülő is úgy gondolja, hogy jobb, ha gyermeke még egy évet marad az óvodában. Ennek megfelelően az Oktatási Hivatalhoz fordultak. Leginkább szociális területeken mutatkozó felkészületlenségből fakadóan.
Nagyon sok olyan gyermekünk van, akinek folyamatban van a vizsgálata a Pedagógiai Szakszolgálatnál, tehát jelenleg nem rendelkezik BTMN, vagy SNI státusszal, de a csoportátlag szintjén megfigyelhető az eltérés az ő képességeik miatt.
.A csoportok szintjén az eltéréseket a kimenő SNI-s, BTMN-es gyermekek eredményiből is fakadnak, és a mért területek közötti különbözőségekből, mozgás, szocializáció, értelmi képességek, anyanyelvi képességek. A 29 gyermeket viszont nagy biztonságban tudjuk elengedni iskolába, mivel készültségük megfelelő.
Az Óvoda összesített átlaga 78 %, mely kifejezetten jónak mondható, annak ellenére, hogy sok gyermek marad további egy évet az óvodában.

	Csiga csoport
	

	
	nagymotoros fejlettség
	finommotoros fejlettség
	értelmi fejlettség
	beszédfejlettség
	szociális fejlettség
	csoportátlag

	kicsik
	90%
	82 %
	78%
	94%
	59%
	78 %

	középső
	88%
	83%
	73%
	83%
	72%
	

	nagy
	96%
	66%
	76 %	
	83%
	64%	
	

	ismétlő nagy
	100%
	100%
	60%
	66%
	33%
	

	Összesen
	94%
	83 %
	72 %
	81 %
	57 %
	



	Katica csoport
	

	
	nagymotoros fejlettség
	finommotoros fejlettség
	értelmi fejlettség
	beszédfejlettség
	szociális fejlettség
	csoportátlag

	kicsik
	89 %
	89%
	55%
	70%
	61%
	81%

	középső
	69%
	63%
	72%
	83%
	75%
	

	nagy
	100%
	100 %
	100%
	83%
	100%
	

	ismétlő
	100 %
	100%
	33%
	33%
	100%
	

	Összesen
	89%
	88%
	65%
	67%
	84%
	



	Virág csoport
	

	
	nagymotoros fejlettség
	finommotoros fejlettség
	értelmi fejlettség
	beszédfejlettség
	szociális fejlettség
	csoportátlag

	mini
	
	
	
	
	
	61%

	kicsi
	75%
	33%
	51%
	63%
	34%
	

	középső
	100%
	50%
	58%
	65%
	75%
	

	nagy
	94%
	75%
	60%
	66%
	50%
	

	ismétlő
	25%
	100%
	60%
	33%
	50%
	

	Összesen
	74%
	65%
	57%
	57%
	52%
	






	Méhecske csoport
	

	
	nagymotoros fejlettség
	finommotoros fejlettség
	értelmi fejlettség
	beszédfejlettség
	szociális fejlettség
	csoportátlag

	kicsi
	97%
	100%
	77%
	74%
	74%
	81%

	középső
	100%
	60%
	92%
	86%
	73%
	

	nagy
	60%
	43%
	71%
	81%
	76%
	

	ismétlő
	100%
	100%
	90%
	100%
	75%
	

	Összesen
	89%
	75%
	82%
	85%
	74%
	



	Pillangó csoport
	

	
	nagymotoros fejlettség
	finommotoros fejlettség
	értelmi fejlettség
	beszédfejlettség
	szociális fejlettség
	csoportátlag

	kicsik
	68 %
	36 %
	65%
	67%
	55%
	78%

	középső
	65%
	60%
	60%
	80%
	60%
	

	nagy
	100%
	83%
	100%
	66%
	100%
	

	ismétlő nagy
	100%
	100%
	100%
	100%
	100%
	

	Összesen
	83%
	70%
	81 %
	78%
	79 %
	



	Süni csoport
	csoportátlag

	
	nagymotoros fejlettség
	finommotoros fejlettség
	értelmi fejlettség
	beszédfejlettség
	szociális fejlettség
	88%

	kicsik
	72%
	87%
	100%
	92%
	94%
	

	középső
	100%
	89%
	80%
	81%
	75%
	

	nagy
	75%
	80%
	92%
	80%
	100%
	

	ismétlő
	100%
	100%
	87%
	83%
	100%
	

	Összesen
	87%
	89%
	90%
	84%
	92%
	







	Napocska csoport
	

	
	nagymotoros fejlettség
	finommotoros fejlettség
	értelmi fejlettség
	beszédfejlettség
	szociális fejlettség
	csoportátlag

	kicsik
	79%
	83%
	77%
	72%
	64%
	77%

	középső
	75%
	89%
	75%
	85%
	72%
	

	nagy
	79%
	83%
	80%
	72%
	80%
	

	ismétlő
	100%
	100%
	60%
	50%
	67%
	

	Összesen
	83%
	89%
	73%
	69%
	70%
	





Az óvodában maradóknál a megfigyelt eredmény: 
A gyermekek körében nagy a szórás a szocializáció területén. A gyermekek finommotorikája, nagy mozgása, életkoruknak kevésbé felel meg, anyanyelvi kompetenciákat fejleszteni szükséges- szöveg és beszéd értés, tiszta artikuláció, képről olvasás.
Pedagógiai gyakorlatunknak megfelelően a csoportokban az óvodapedagógusok a kapott eredményeket figyelembe véve tervezik meg a következő nevelési év kiemelt feladatait, tématerveit, képesség és készségfejlesztő feladatait. Intézményi gyakorlatunknak megfelelően a külső szakemberek támogatására építve.


4. [bookmark: _Toc205222842][bookmark: _Toc235536900]Általános és kiemelten fontos feladataink
[bookmark: _Toc205222843][bookmark: _Toc235536901]A,, Német nemzetiségi nevelés

A német nemzetiségi nevelés ebben a nevelési évben három csoportban valósult meg. A következő nevelési évtől valószínűleg 2 csoportban zajlik a német nemzetiségi nevelés, továbbá 1 fő német nemzetiségi pedagógus hallgató fogja gyakorlatát végezni a saját csoportjában.
	A gyermekek fogékonyak voltak ebben az évben is a német nyelvű dalokra, mesékre, mozgásos játékokra, valamint a mindennapi élethez hozzátartozó német nyelvű kifejezésekre. A nagyobb gyermekek a korábbi évek tapasztalataira építettek, a kisebbek sem érkezett német nyelvi háttérrel. Elmondható, hogy sajnos kevésbé őrzik Móron a német nemzetiségi hagyományokat a családok. Sok nehézségbe ütközünk, mert az anyanyelvi beszédértés is kevésbé sikeres a gyerekek számára.
Ugyanakkor nagyon sikeres együttműködést folytattunk a móri Német Nemzetiségi Önkormányzattal, például a Márton nap alkalmával, hiszen saját, belső programunkat összekötöttük a városi felvonulással, melyre lámpásokat barkácsoltunk. 
A lámpásbarkácsolás és felvonulás mellett, tájházat látogatott több csoportunk és állomásos játszóházat szerveztünk, melyre a szülőket is invitáltuk.
Trachttag alkalmával német nemzetiségi óvodapedagógusunk tartott táncházat, így közös tánccal ünnepelhettük ezt az alkalmat.
Kialakítottunk egy megfigyelési szempontsort, mely a német nemzetiségi nevelés hatásfokát méri, illetve a gyermekek ehhez illeszkedő fejlődését. 

[bookmark: _Toc205222844][bookmark: _Toc235536902]B, Biztonságos környezet kialakítása:

Sajnálatos módon a tavalyi évhez hasonlóan tudok beszámolni az épület és az udvarok állapotáról. Sürgősen felújításra szorulnak a fent már megnevezett területek.

Folyamatosan törekszünk a biztonságos környezetet kialakítani, megfelelő berendezéssel, higiéniai eszközökkel. A csoportszokásokkal és szabályokkal biztosítjuk a gyerekek számára a napi rutin biztonságos kialakítását és végzését. 
Kollégáink minden esteben jeleznek az óvodatitkárnak és az igazgatónak, hibák esetén. 
Heti kapcsolatban vagyunk a szakemberekkel, akik az óvodánk karbantartásárért és folyamatos felújításáért felelnek. A munkák, javítások nagyon lassan valósulnak meg, és kevésbé az óvodai zárás alatt.
Az udvarunk továbbra is felújításra szorul. Gumilapok, beton négyzetek javítása, homokozókeretek javítása, babaház kicserélése, gödrök betemetése. 

A nyár során a gyerekeknek hőségben kell az épületben tartózkodni, szükséges a klímák felszerelése legalább 3 csoportba.
A villanyhálózat felújítása szükséges, a villámvédelmi ellenőrzés elvégzése miatt. Az elektromos készülékek felülvizsgálata megvalósult.
[bookmark: _Toc205222845][bookmark: _Toc235536903]C, Motoros képességek.

Nagyon nagy hangsúlyt fektetünk a motoros képességek fejlesztésére. A nagymozgás áthatja a mindennapjainkat, alapvető feladatunk ennek fejlesztése, hiszen ez az alapja a beszédfejlődésnek és az értelmi képességek fejlődésének. Jelentős elmaradás figyelhető meg az óvodába kerülő gyerekek egy részénél, nemcsak ceruzát nem használnak, de olykor evőeszközt sem. A testkép kialakulatlansága, a grafo- és finommotorika elmaradásával párosulva azzal jár, hogy nagy nehézségekbe ütközik a gyermek, egy egyszerű emberrajz elkészítése, az íráskészség előkészítése során.
Nagy segítségünkre van az Úszó Nemzet Program, valamint a Bozsik Program. Idén a nagycsoportosok számára közös sétát szervezett 2 csoportunk, melybe olykor egy-egy harmadik csoport is becsatlakozott. Célul tűztük ki, hogy ezt a közös programot gyarapítsuk. A csoportok külön-külön is sétálnak természetesen, de a kisebbekkel együtt csak rövidebb sétákra van lehetőség, A korcsoportonként szervezett séta alkalmával a nagyobban hosszabb túrákat is megtehetnek. Közös javaslatunk, hogy minél többet legyünk kint az udvaron.


[bookmark: _Toc205222846][bookmark: _Toc235536904]D, Beszédkészség fejlesztése:

Sok gyermek érkezik az óvodába beszédfejlődési elmaradással. Általánosan megfigyelhető, hogy a túlzott képernyőhasználat miatt nemcsak a finommotorika és a mozgáskoordináció, hanem ezek következményeként a beszédfejlődés is sérül. Elengedhetetlen lenne a szülők felkészítése a gyermeknevelésre, mivel a generációk közötti tudásátadás megszűntével sokan már nem kapnak gyakorlati iránymutatást a nagyszülői mintákból.
Logopédusunk nagyon aktívan segítette az óvodapedagógusainkat azért, hogy mindennapi nevelésben is megvalósuljon a beszéd fejlesztése, anyanyelvi nevelés, ne csak a logopédiai órákon. A legtöbb gyermeket nagy sikerrel fejlesztettük.
Aggodalomra ad okot az, hogy a Szakszolgálat alacsonyabb óraszámban fog logopédiai fejlesztést nyújtani a gyermekeink számára, mint a saját logopédusunk.

[bookmark: _Toc205222847][bookmark: _Toc235536905]E, Az érzelmi, az erkölcsi és az értékorientált közösségi nevelés területének fejlesztése

A gyermekek érzelmi és akarati fejlődése az elmúlt időszakban jelentős átalakuláson ment keresztül, ami felértékeli az inkluzív nevelés szerepét. A generációs sajátosságok megkívánják, hogy a szabályok elfogadtatásához a korábbiaktól eltérő módszereket és eszközöket alkalmazzunk. Meggyőződésem, hogy minden közösség képes az összekovácsolódásra, amely során a gyerekek felfedezik és elsajátítják az őket körülvevő erkölcsi és érzelmi értékeket. Célunk a konfliktuskezelési készségek fejlesztése, amelyben saját viselkedésünkkel és kommunikációs mintáinkkal szolgálunk pozitív példaként.

Úgy látjuk, hogy a szülők túlterheltek, a korábbi szociális háló eltűnőben van, mert a nagyszülők még dolgoznak. Ezen kívül óriási megfelelési kényszerük van a gyermekeik felé, hogy elég és megfelelő programot adjanak a számukra. Sokszor készen tálalnak minden megoldást, nem hagyják unatkozni őket. Ennek megfelelően a gyermekek türelme és figyelme nem kitartó, szabálytartásuk nem megfelelő. A hagyományos játékeszközöket nem, vagy kevésbé ismerik, így nagyon sokat kell foglalkoznunk a játéktanítással, a társas készségek elsajátításával. Javasoljuk, hogy merjenek lelassulni az otthoni teendők között.
A következő évben előadással készülünk a szülők számára.


[bookmark: _Toc205222848][bookmark: _Toc235536906]F, A család és óvoda kapcsolata

Kiemelt figyelmet fordítottunk a család és az óvoda közötti kapcsolat elmélyítésére. A fogadóórák során törekedtünk a közvetlen, négyszemközti beszélgetésekre, ahol a gyermekek erősségei mellett a fejlesztési lehetőségekre is hangsúlyt fektettünk.

Számos délutáni programot szerveztünk, amelyeken az óvoda és a csoportok szintjén is örömmel láttuk a szülőket. A szülői értekezleteket minden csoportban hiánytalanul megtartottuk. Különösen vártuk a nyílt napokat, ahol az érdeklődők kétszer is betekintést nyerhettek az életünkbe: először szülőként, majd a gyermekükkel közösen is.

Az év folyamán kétszer rendeztünk Szülői Fórumot; a szülői képviselők nagy lelkesedéssel vettek részt a közös munkában. Hálásak vagyunk nekik a kreatív ötleteikért és az önzetlen segítségnyújtásért.
[bookmark: _Toc205222849][bookmark: _Toc235536907]G, Fenntarthatóságra és egészséges életmódra nevelés

Ebben az évben elnyertük a Zöld Óvoda címet. Nagyon nagy megtiszteltetés az óvoda számára. Hálásak vagyunk Munkaközösségvezető kollégánknak kiemelkedő munkájáért. Madártanösvény kialakításához alapítványunk segítségével ismeretterjesztő plakátokat vásároltunk. Nagyon sikeresen zajlott a HAPPY-hét, részt vettünk mohafal, erdei hátizsák pályázaton, és a Kihívás napján. A jeles zöld napokat ezentúl körfogásban fogjuk kiemelni, tehát minden évben megünnepelhetik csoportszinten bármelyiket, de minden évben kiválasztunk egyet, melyre intézményi szinten készülünk.

5. [bookmark: _Toc205222850][bookmark: _Toc235536908]A beiratkozás eredményei

Ebben az évben kiemelkedően sokan választották óvodánkat. Sajnos volt olyan óvodás gyermek, akinek a jelentkezését vissza kellett utasítanunk, férőhely hiánya miatt. Így ők a saját körzetükben tudnak óvodai felvétel iránt folyamodni. Az óvoda maximális telítettséggel indul az új óvodai nevelési évben. A 35 beiratkozóból négy főt utasítottunk el, kettő fő elköltözött, de a beiratkozási időszakon túl, új jelentkező került e helyükre.25 fő választotta a német nemzetiségi nevelést. 

Intézményi feladat

Mentális, lelki és szellemi önfejlesztésünk elengedhetetlen a változásokhoz való rugalmas alkalmazkodáshoz. Képzéseken való részvételünk célja, hogy a hozzánk érkező gyermekeket a korábbiakhoz hasonló, magas színvonalon készítsük fel az iskolára. 
Kiemelt figyelmet fordítunk a család és az óvoda kapcsolatának ápolására, bemutatva ezzel pedagógusaink elhivatott, szakmailag felkészült nevelőmunkáját.
A folyamatos innováció érdekében a tapasztalt kollégák tudását ötvözzük a fiatalabb, lendületesebb munkatársak ötleteivel és újító szemléletével. Új munkaközösséget hozunk létre, mely a szakmaiságunkat fejleszti.

Igazgatóként meggyőződésem, hogy óvodánkban nap mint nap magasan képzett, szakmailag kiváló, a megújulásra nyitott pedagógusok gondoskodnak a gyermekek fejlődéséről.

V. [bookmark: _Toc205222852][bookmark: _Toc235536909]
Pedagógiai feladatok

1. [bookmark: _Toc235536910]Pedagógiai program

Erre a nevelési évre pedagógiai háttérmunkánk alapját kívántuk felülvizsgálni. A Mozogni, játszani jó! pedagógiai programot az elmúlt 3 év folyamán többször felülvizsgáltuk, részterületenként. Most az óvodás kor végére elvárható fejlődést leíró részt vettük komolyabb vizsgálat alá. 
Vizsgálatunk megállapította, hogy a fejlődési célok még mnidig reálisak, elvárhatók és továbbra is célul tűzzük ki azokat magunk elé. Ezért ezt a részt érintetlenül hagyjuk, mert az Óvodai nevelés országos alapprogramjának és a belső elvárásrendszerünknek megfelel.

2. [bookmark: _Toc235536911]Továbbképzési program

Továbbképzési programunk a jogszabályi feltételeknek megfelelően ebben az évben is elkészült, melyet a fenntartó elfogadott. Ebben a nevelési évben négy kolléganő vett részt továbbképzésben. Többnyire tartalmi megújító képzésen, de választható képzéseken is szép számmal előfordultak. A következő nevelési évben 6 pedagógus lesz kötelezett, de csak 4 fő vesz részt továbbképzésen. Mindig figyelemmel követem a kreditek megfelelő teljesítését, a tanúsítványt a személyi anyagban rögzítjük.

3. [bookmark: _Toc235536912]Teljesítményértékelési szabályzat

A Teljesítményértékelési szabályzat frissítése megtörtént. A látogatási rend, a teljesítményértékeléssel kapcsolatos feladatok és dátumok, határidők a Munkatervbe kerültek és fognak kerülni minden évben, amennyiben lesz teljesítményértékelés. 

4. [bookmark: _Toc235536913]NOKS értékelési szabályzat

A NOKS értékelési szabályzat kialakítása szükséges volt. Tiszta, egyértelmű és átlátható rendszer. A munkaköri leírás mentén készült el. Az elkészítés menete a munkaköri leírás és a ténylegesen végzett feladatok feltérképezésével kezdődött. Az értékelés kialakítása után, minden értékelendő személlyel megtörtént az egyeztetés. Átnéztük, átbeszéltük, majd újra alakítottam rajta. Az első értékelés augusztusban történt. Ennek megfelelően minden évben, augusztus végén történik majd az értékelésük. Fontos szemopnt volt, hogy az intézmény sajátosságaira épülő értékelés jöjjön létre.

[bookmark: _Toc235536914]2. Az Ovi-kréta tanügyi dokumentumok

[bookmark: _Toc235536915]a, Jelenléti ív

A jelenléti ív vezetése sokat egyszerűsödött az évben történt fejlesztések nyomán. Az orvosi igazolások automatikusan jelennek meg a rendszerben, az óvodapedagógusok könnyebben tudnak, akár több hetet kijelölni a hiányzásra. A szülői igazolások rendszere számunkra még nem kielégítő. Alkalmazás nincs. Az igazolásokhoz online be kell lépni a rendszerbe. Számunkra nehezen elképzelhető, hogy minden szülő, főleg azok, akiknek telefonjuk sincs, el tudják végezni az igazolási folyamatot. Ezért maradunk a papír alapú igazolásnál, melyet év végén egyszeri alkalommal feltöltünk a rendszerbe.

A jelenléti ív ellenőrzése folyamatos volt. A csoportnapló ellenőrzések fül alatt megtalálható.

[bookmark: _Toc235536916]b, Óvodai csoportnapló

Az óvodai csoportnapló tartalma is sokat formálódott az év folyamán. Ez nehézséget okozott. A tavaly kialakított rendszert át kellett alakítanunk. Ovi-kréta szabályzatot is készítettünk annak érdekében, hogy mindenki egységesen vezesse és minden ugyanarra a helyre töltsön fel. Ugyanakkor sok olyan tartalommal bővült, mely a papír alapú, korábbi naplónkhoz illeszkedik.
A napirendnek, hetirendnek külön helye van. A nevelési terv és értékelése szintén új fül alatt található. A csoportnapló bejegyzések helye nem egyértelmű, ezért magunknak szabályoztunk azt. Tematikus terv szerűen kerülnek be erre a helyre a bejegyzések és értékeléseik hetente. A tervnek előre, a reflexiónak utólag kell bekerülnie. A tematikus terv még mindig nem szerkeszthető, a tanfelügyeleti útmutatóban megtalálható dokumentumjavaslat összecsúszik benne, így többletmunkát okoz a kitöltése.
Jelezni lehet már a szülői értekezletek időpontját és témáját, az ellenőrzésekről feljegyzéseket lehet vezetni. A csoport életéről, ünnepekről, óvodai és csoportos programokról feljegyzések készülnek.

A csoportnaplót többször, különböző szempontok alapján ellenőriztem, melyekről mindig feljegyzést készítettem.

[bookmark: _Toc235536917]c, Egyéni fejlesztés

Az egyéni fejlesztés dokumentumát a fejlesztő pedagógus készíti el, papír alapon, hiszen jelenleg nincs lehetőség ennek a dokumentumnak a vezetésére a rendszerben. A fejlesztés területek nyomán azonban az óvodapedagógusok személyre szabott fejlesztő feladatokat terveznek és valósítanak meg a BTMN-es és SNI-s gyermekek számára.
Ellenőrzése folyamatos volt.

[bookmark: _Toc235536918]d, Gyermeki fejlettséget nyomon követő dokumentum
A gyermekek fejlettségét a központilag szabályozott rendszerben is végeztük. Úgy gondoljuk, hogy a szempontsor nem megfelelő, továbbá olyan szöveget generál, mely a pontozás alapján nem a valóságot tükrözi a gyermekről. Összesítést, értékelést nem készít a rendszer, diagrammok kialakítására nem alkalmas. Az anamnézist egyenként, manuálisan kell felölteni, nem kitölthető az oldalon, így azt kinyomtatjuk és papír alapon tároljuk.
Ezért készítünk egy féléves és év végi felmérést is papír alapon a gyermekekről, mely alapján százalékos értékelést is tudunk készíteni a csoportokról.
[bookmark: _Toc235536919]e, A beiratkozás
A beiratkozás menüpont használata még mindig, a tavalyi évhez hasonlóan sokkal több adminisztrációs terhet ró a helyettesre, az igazgatóra és az óvodatitkárra, a korábbiakhoz képest. Részletesség és hasznosság szempontjából viszont megfelel. 
4. [bookmark: _Toc235536920]Pedagógiai munka ellenőrzése
[bookmark: _Toc235536921]a, Általános ellenőrzés
Az általános ellenőrzés ütemterv szerint zajlott. Az ellenőrzésekről levont következtetések az ellenőrzés menüpont alatt megtalálhatóak. Az év folyamán többször ellenőriztem a csoportnapló tematikus terveit, az éves és nevelési terveket és azok reflexióit, az egyéni fejlesztést, a szülői értekezleteket és a csoport életének különleges eseményeinek leírását.
A csoportlátogatások folyamatosak voltak, beosztás szerint történtek. A gyakornokok és mentorok munkáját nyomon követtem. A logopédust és fejlesztő pedagógust is látogattam. 
A gyermekek fejlettségi állapotának vezetését mindig szemrevételeztem, annak érdekékben, hogy elősegítsem a zökkenőmentes munkát a gyógypedagógusok, fejlesztő pedagógus és logopédus, valamint a pszichológus és az óvodapedagógusok között. 
A kiemelt nevelési feladatok ellenőrzése folyamatosan és félévente, a gyermekek értékelésekor történt. 
[bookmark: _Toc235536922]b, Teljesítményértékelés
A teljesítményértékelés szabályzásának újra gondolását elvégeztem, a határidők, különböző dátumok, a pedagógusok ellenőrzésének ütemezését a munkatervben rögzítettük, a fő szabályokat a szabályzatban. 
A pedagógusoknak, német nemzetiségi pedagógusoknak, gyógypedagógusoknak és az igazgatónak, valamint helyettesének más-más szempontsor szerint kell megfelelniük az értékelésen, a fő szempontok egyeztetek, az alszempontok különböztek. 10 szempont alapján összesen 100 pontot kell elérniük maximum. A 10 szempontból 1 szempont intézményi szempont, 3 pedig a saját maguk által kitűzött teljesítménycélok. A továbbiak központilag meghatározott szempontok, mint a pedagógiai munka minősége, eredményessége, motiváció és elkötelezettség, valamint etikus magatartás, feladatvállalás mennyiségi mutatói, munkavégzés megbízhatósága és határidők tartása, kommunikáció és együttműködés, tehetséggondozás és felzárkóztatás.
Az év egyedi értékelési szempontja a fenntarthatóságra, környezetvédelemre és egészséges életmódra nevelés volt, ezért kiemelten ellenőriztem a pedagógiai dokumentumokban megjelenő elemeket, az óvodai csoportfoglalkozásokat, a dekorációkat és zöld sarkokat. 
Minden pedagógus határidőre rögzítette az egyéni céljait, melynek beszámolóját év végén a megadott határidőre rögzítették.
A központilag meghatározott értékelési szempontsort és az egyéni célok teljesülését értékeltem. A csoportlátogatásokat lefolytattam, a meghatározott ütem szerint. A csoportnaplókat, jelenléti íveket folyamatosan ellenőriztem, a csoportok dekorációját, zöld sarok kialakítását nyomon követtem. Év végén a Magyar Közlönyben megjelent a teljesítményértékelés eltörlésének szándéka, majd a törlése, így a pedagógusok kötelező értékelő lebeszélgetéséről szavazást indítottunk, melynek eredményeképpen, a szavazatok alapján, önkéntesen megtartottuk az értékelő elbeszélgetést.
A pedagógusokat leginkább nem a pontozásra, az elért pontszámra és a központilag meghatározott szempontsorra érdekelték, hanem az igazgatójuk véleménye a munkájukról. Az igazgató véleménye ahogy eddig is, főként az óvoda egyéni sajátosságaira épülve alakult a pedagógusok munkájáról, ugyanakkor természetesen figyelembe vette a központi szempontsort.
Ez fontos visszajelzés számomra is, hiszen azt jelenti, hogy a pedagógusok nem félnek az értékeléstől, fontos számukra a visszajelzés, mely igyekszik a szubjektivitást mellőzni. Ennek biztosítása érdekében a csoportlátogatásokba és azok értékelésébe mindig bevontam a munkaközösségvezető kollégákat is.
Összességében nagyon elégedett vagyok a pedagógusok munkájával. Szakmailag színvonalas, gyermekközpontú munka folyik az óvodában. Nagyon innovatív ötletekkel vitték előre az óvodát egész évben. Hagyományőrző munkájuk mellette a folyamatos megújulást keresik. Pedagógiájukban dominál a pozitív fegyelmezés, a gyermekek mindenek felett álló érdeke. Nagy hangsúlyt fektetnek a játékra, játéktanításra, mozgásra, konfliktusmegelőzésre és egyéni fejlesztésre. Megbízhatóak, önállók és , összetartók. 
Ennek megfelelően 1 fő kivételével 80 és 100 százalék között végeztek, 3 fő 100 %-os eredményt, 6 fő 90% fölötti eredményt ért el. Hálás vagyok a kiemelkedő munkájukért.
[bookmark: _Toc235536923]3. Tanfelügyelet
Tanfelügyeleti ellenőrzésünk időpontja: 2026.02.12.
A tanfelügyeleti ellenőrzést önértékelés előzte meg. Az önértékelés feltárta azokat a területeket, amelyek fejlesztendők és azokat is, amelyek kiemelkedők. A digitális technológia alkalmazása, a pedagógusok digitális kompetenciáinak fejlesztése, a hospitálási rendszer továbbfejlesztése, a tehetségfejlesztése és a partneri elégedettségmérés területén láttunk fejlődési lehetőséget az intézményünkben. Ugyanakkor számos területen gondoltuk úgy, hogy tevékenységünk megfelelő, vagy kiemelkedő.
A tanfelügyeleti ellenőrzés kiválóan sikerült, 97,7 %-os eredménnyel végeztünk. Ez igazolta a korábbi feltételezéseinket a munkánkról. A kiemelkedő, megfelelő és fejleszthető területek az önértékelésünkben foglaltakkal közel azonosak. A tanfelügyeleti eredményre reagálva intézkedési tervet készítettünk. Az intézkedési tervre iránymutatása szerint vásároltunk a Móri Pitypang Óvodáért Alapítvány segítségével Bee-botot és szervezzük a továbbképzést ezzel kapcsolatban, annak érdekében, hogy újszerű, innovatív technológiával ismerkedve fejlődjön a pedagógusok digitális kompetenciája. A csoportnaplókba bekerült a digitális eszközök használata és szülői elégedettségmérést készítettünk az első évhez hasonlóan. A tehetséggondozással kapcsolatban szakmai tanácsadást kértünk az Oktatási Hivataltól.
Úgy gondolom, hogy a tanfelügyeleti ellenőrzés pozitív megerősítést adott a nevelőtestület egészének. Megerősített bennünket abban, hogy gyermekközpontú nevelésünk jó iányban halad, az aktuálpolitikai törekvéseknek megfelelünk, a szülői kéréseket követjük, bizonyos kereteken belül igyekszünk megfelelni annak. A különleges bánásmódot igénylő gyermekek integrációja magasfokú, a pedagógus közösség összetartó, az együttműködés jó szintű. A teljesítményértékelés a pedagógusokat támogatva működik, a stratégiai és operatív célok folyamatosan összhangban vannak, egymásra épülve megfelelnek a PDCA ciklusnak.




VI. [bookmark: _Toc235536924]Belső kapcsolatok

1. [bookmark: _Toc235536925]Belső tudásmegosztás-munkaközösségek
Ebben a nevelési évben négy munkaközösség működött. Működési rendjük szerint keddenként volt lehetőségük értekezletet tartani. A munkaközösségi értekezleteken megállapított fejleményekről folyamatosan beszámoltak a nevelőtestületi üléseken. Megállapítható, hogy valamennyi munkaközösség a  munkatervük alapján működött. Beszámolóik mellékletben találhatók.
Az Egyéni fejlesztés munkaközösség, Hart Tiborné vezetésével nagyban hozzájárult a gyermekek év eleji vizsgálatához, mind kis- és nagycsoportokban. Kézben tartotta, határidőkre figyelve segítette a pedagógusok szakértői vizsgálatkérő dokumentációját. A pályakezdő pedagógusoknak segítséget nyújtott a vizsgálati lapok kitöltésében é a vizsgálati eredmény értelmezésében, fejlesztési irányok és ütem meghatározásában.
A Mesélés, verselés dráma az óvodában Munkaközösség Toloczkóné Haász Andrea vezetésével igazi értéket adott hozzá a gyermekek és a felnőtt közösségünk életéhez. Jó gyakorlatként és példaként szolgált a fiatal és kevésbé tapasztalt kollégák számára bátrabb dramatizálás érdekében, erősítette az összetartást, a rugalmasságot, egymáshoz való alkalmazkodást. A gyermekek kiemelkedő élményben részesültek legalább évszakonként, ezáltal fejlesztve az esztétikai érzéküket, szókincsüket, fogalomhasználatukat. 
A Külső Világ Módszertani munkaközösség az elnyert Zöld Óvoda díj pályázatán és gyakorlati megvalósításán fáradozott egész évben. Kiemelten jó programokkal készültek ovisaink számára, mint például a HAPPY-hét. 
Az Énekes, zene, énekes játék módszertani munkaközösség szintén a pályakezdő, kevésbé tapasztalt kollégák segítésén fáradozott, módszertani segítséget nyújtva. Beszámolójukból kitűnik, hogy ez a terület még több megerősítést igényel a jövőben.



2. [bookmark: _Toc235536926]Kommunikáció, értekezletek
[bookmark: _Toc235536927]a, értekezletek, kommunikáció

Az értekezletek minden hétfőn megvalósultak, a munkaterv meghatározott üteme szerint. A tapasztalat azt mutatja, hogy nagy szükség van a folyamatos, szóbeli megbeszélésre, az írásos kommunikáció mellett. Nagyon aktívan együttműködő, rugalmas és jó hangulatú, konstruktív minden egyes alkalom.
[bookmark: _Toc235536928]b, SWOT elemzés
Az egész nevelőközösség, tehát a pedagógusok, pedagógiai asszisztensek és dajkák SWOT- elemzésben vettek részt. A SWOT eredményét a nevelési évet záró értekezleten mutattam be, illetve közös gondolkodásra hívtam vele a kollégákat, hogy a felmerülő problémákról, legyen az kellemes, vagy kellemetlen téma, közösen beszéljünk meg, illetve közösen keressünk rá megoldást. 
A legkiemelkedőbb problémának az anyagi források hiánya, vagy alacsony szinten tartása. Komoly veszélynek és gyengeségnek látjuk mindannyian az óvoda jelene és jövője szempontjából is az épületés az udvar állapotának romlását, a felújítások és újítások lehetőségeinek hiányát, vagy lassú, elnyújtott ütemezését. Az áramhálózat felújítása, a klímaberendezések felszerelése, a nagy udvar felújítása nagyon égető és kiemelkedően fontos.
A második a kommunikáció, mégpedig nem mennyiségi, hanem minőségi tekintetben.  Arra a megállapításra jutottunk, hogy ez az a terület, amelyen mindig lehet változtatni, csiszolni. Meg kell tanulni az érzelmeinket, indulatainkat megfelelően becsomagolni és szépen tálalni. Meg kell tanulni, hogy a gondokat meg kell osztani egymással, úgy tudunk rajta segíteni. Erre mindig van lehetőség, akár ebéd közben, vagy a hétfői értekezleteken.
Veszély a csökkenő pedagógus és gyermeklétszám, párhuzamosan a nehezen kezelhető és valamilyen szakvéleménnyel rendelkező gyermekek számának növekedésével. Ezek azok a területek, amelyre egyáltalán nem tudunk hatni.
Nagyon magas pontszámmal került ki az elemzésből a szülők motiválatlansága, érdektelensége, a velük való egyre nehezebb kommunikáció. Ez fakadhat a generációs különbözőségekből, a szülők túlterheltségéből, hiszen nincs meg a korábbi években oly jellemző szociális háló, melyet főként a szomszédok, nagyszülők biztosítatottak. Nagyon jellemző, hogy mindent meg szeretnének adni a gyermekeiknek, kompenzálásként, és nincsenek tisztában az elvárható önállósági, fejlettségi szintekkel. Gyermekeiknek meg szeretnének felelni, a különböző nevelési trendeknek meg szeretnének felelni és a pedagógusi jelzéseket sokszor sértésnek veszik. Nyitott programjainkra egyre kevésbé érnek rá egyéb elfoglaltság miatt.
Mi nagyon nyitottan állunk feléjük, minden évben legalább egyszer kötelezően hívjuk a szülőket fogadó órákra, ezen felül bármikor igényelhetik ezt a lehetőséget. Lehet reggel és délután is pár mondatban beszélni, valamint a szülői értekezletek és nyitott programok is tervezettek.
Természetesen számos, nagyon erős területtel is találkoztunk az elemzés során. Programjaink, hagyományaink színvonala, a hozzá kapcsolódó szervezés gyorsasága és pontossága magasan és szinte mindenki számára egyértelműen pozitív és kiemelkedő területek. Eszközeink megfelelő mennyiségben és számban állnak rendelkezésünkre, jószintű a közösségben az együttműködés, tudásmegosztás. Mindenki számára egyértelmű a gyerekközpontú, játékos gondolkodás és az, hogy a gyermekek mindenek felett álló érdekéért cselekszünk minden pillanatban. Megfelelő szakemberekkel működünk együtt, a szakmaiság nagyon meghatározó, a tudásmegosztás jól működik.  Összetartók vagyunk, nagy az alkotókészségünk.

Nagyon jól sikerült évzáró értekezletet tartottunk ezzel az elemzéssel kapcsolatban, mely mindenki számára elgondolkodtató, nagyon konstruktív volt, ahol többen is tabukat döntően beszéltünk a minket érintő problémákról. Hasznos volt, a jövőben is várható hasonló elemzés.
3. [bookmark: _Toc235536929]Gyerekvédelem
A gyerekvédelem nagyon meghatározó az óvoda életében. Ugyanakkor talán kevesebb esettel találkoztunk, mint az előző évben. Nagyon jól működött a kommunikáció ás együttműködés Harkó Nikolettával, a Családsegítő Szolgálat munkatársával. Egy esetmegbeszélésre volt csak szükség az év folyamán. Több gyermek esetében volt szükséges az egyeztetés annak érdekében, hogy eldöntsük, van-e jelentési kötelezettségünk. A hátrányos helyzetű gyermekek száma továbbra is alacsony.
4. [bookmark: _Toc235536930]Logopédia, fejlesztő pedagógia
A logopédia és a fejlesztő pedagógia saját logopédussal és fejlesztő pedagógussal nagyon jól működött a korábbi gyakorlathoz hasonlóan. Lehetőség volt nagy óraszámban foglalkozni a gyermekekkel, melyre egyre nagyobb szükség van. A beszédhibás és megkésett beszédfejlődéssel rendelkező gyermekek száma egyre magasabb. 
A BTM, és SNI-s gyermekek száma egyre jobban növekszik évről évre. Év közben mindig alakul a számuk, ellátásukhoz is magasabb óraszámban volna szükség. 
Színvonalbeli romlásra számítunk a logopédia átadása során.

5. [bookmark: _Toc235536931]Gyógypedagógusok
Mozgásfejlesztő gyógypedagógusunk, Pál-Csányi Hilda és autista szakos gyógypedagógusunk, Lukács Gabriella közreműködésével kiválóan zajlott a nevelési év során az autista gyermekek és a mozgásfejlesztésben kötelezően részesülő gyermekek fejlesztése. A szakemberek számára jó tárgyi környezetet tudtunk biztosítani, a konzultáció és együttműködés folyamatos és zökkenőmentes volt.
6. [bookmark: _Toc235536932]Pszichológus
Elmondható, hogy egyre igény mutatkozik a pszichológiai ellátásra és a szülőkonzultációra. 24 gyermek esetében volt szükség a pszichológus jelenlétére a gyermekek életében, 18 gyermek folyamatosan, egész évben részesült pszichológiai megsegítésben. A valós és szükséges szám ennél nagyobb, de a lehetőségeink korlátozottak.

A belső kapcsolatok beszámolói a mellékletekben találhatók, 1.-7. pontban.



VII. [bookmark: _Toc235536933]Külső kapcsolatok
[bookmark: _Toc235536934]1. család és óvoda
[bookmark: _Toc235536935]a, hagyomános kapcsolatok
A családoknak számtalan lehetőséget biztosítunk a kapcsolódásra, hiszen vannak nyílt programjaink, melyeket csoportosan, vagy óvodaszinten szervezünk. Minden nap van lehetőség kapcsolódni a gyermekek pedagógusaival, továbbá szülői értekezleteket tartunk évente két alkalommal, fogadó órákat pedig egy alkalommal kötelezően, valamint igény szerint.  Az online kommunikációs csatornákat is igénybe vehetik, a telefon mellett. 
Szülői Fórumot két alkalommal tartottunk. A Szülői Fórum tagjai nagyon aktívan részt vettek és közösen gondolkodtak pedagógusainkkal. Külön köszönet illeti őket az önértékelési és tanfelügyeleti folyamattal kapcsolatban i, melynek során személyes interjún és kérdőívezésben vettek részt.
[bookmark: _Toc235536936]b, szülői elégedettség felmérése
A nevelési év folyamán két alkalommal mértük fel a szülői elégedettséget. 
A Szülők Fóruma tagjai az Önértékelési és tanfelügyeleti folyamatban vettek részt. Az óvoda elégedettség terén 90 %-ot ért el a szülők körében. Fejlesztendő területek: a gyermekek kulturáltságának emelése és a tehetségfejlesztés. Kiemelkedő területek:környezettudatosságra nevelés, szokás-szabályrendszer alakítása, óvodán kívüli programok szervezése, és a fejlesztési tevékenységünk.
Év végén a teljes szülői gárda körében online formában mértük fel az elégedettségi szintet. A szülők 1/3-a nyilvánított csak véleményt. 58 szülő befejezetlenül hagyta a kérdőívet, pedig a többségnek maximum 10 percbe telt a kitöltése, a statisztikák alapján.
Néhány kivétellel elégedettek az óvodai élettel, a programok színvonalával és mennyiségével, a pedagógusok és az óvodavezető munkájával, a kommunikációs formákkal. Nagyon sokan ajánlanák óvodánkat más szülőknek is. A szülők többsége úgy véli, hogy az óvoda elsődleges feladata a szociális kapcsolatok gyermekek közti megteremtése, a gyermekek felkészítése az iskolára és a gyermekek felügyelete. Fejlesztő javalatként kiemelkedően a nagy udvar felújítása merült fel.

7. [bookmark: _Toc235536937]egyéb kapcsolatok
[bookmark: _Toc205222879][bookmark: _Toc235536938]a, Lamberg Kastély Művelődési Központ, Könyvtár és Muzeális Kiállítóhely

Csoportjaink egyénileg, több alkalommal vettek részt könyvtári foglalkozáson. Többször kölcsönöztek könyvet, hogy kialakítsák az olvasás kultúráját.
Kézműves foglalkozásokon is részt vettek, leginkább nagycsoportosaink.
Az idén először, a Pünkösdi Virágálom keretében, Tündérkertet valósítottunk meg.
 Az Erzsébet téri Művelődési házban több alkalommal szerveztünk programot.
A Tájházat is meglátogatták németes csoportjaink.
[bookmark: _Toc205222880][bookmark: _Toc235536939]b, Móri Német Nemzetiségi Önkormányzat
A Német Nemzetiségi Önkormányzat szervezésében kettő továbbképzésen is részt vehettek német nemzetiségi pedagógusaink, melynek helyszínét a Móri Pitypang Óvoda is biztosította egy alkalommal. 
A Márton napi városi felvonulásra sikeresen bevontuk a szülői közösséget, mivel összekötöttük a saját, óvodai programunkkal.
Márton nap alkalmával óvodánk sikeresen elnyerte az Önkormányzat pályázatát, idén 50.000 Ft-tal támogatta programunk megvalósítását.
[bookmark: _Toc205222881][bookmark: _Toc235536940]c, Pászti Miklós Zeneiskola
A Zeneiskola növendékei karácsonyi koncertet adtak számunkra az óvoda tornatermében.
[bookmark: _Toc205222882][bookmark: _Toc235536941]d, Pusztavámi Vajda János Erdei Iskola
A hét csoportunkból 1-1 csoport minden évszakban ellátogatott az erdei iskolába, hogy megfigyelhessék az évszakok változásait a természetben.
[bookmark: _Toc205222883][bookmark: _Toc235536942]e, Iskolák
Minden iskolába volt lehetőségünk ellátogatni és megnézni elballagott nagycsoportosainkat, ahogy elsőssé válnak. Év végén visszahívtuk a tavaly elballagott óvodásainkat, hogy találkozhassanak egymással és az óvodapedagógusaikkal és dajkáikkal.

Móri Petőfi Sándor Általános Iskola
Mikulás Kupán vettünk részt, mely nagy sikert aratott mind a pedagógusok, mind a nagycsoportosok körében.

Szent Erzsébet Általános Iskola
Betlehemi műsorra invitáltak bennünket nagycsoportosainkkal. Annyira sok betegünk volt ebben az évben, hogy az előadást sajnálatos módon ki kellett hagynunk.
[bookmark: _Toc205222885][bookmark: _Toc235536943]f, Móri Tv
Ebben az évben három alkalommal látogattak el hozzánk, hogy hírt adjanak legkülönlegesebb programjainkról.
[bookmark: _Toc205222886][bookmark: _Toc235536944]g, Mór Városi Önkormányzat-Fenntartó
Heti rendszerességgel tartunk kapcsolatot a Humánügyi és Pénzügyi Irodával, valamint a Városfejlesztési irodával, írásban és szóban. Együttműködésünk jó szintű, a kommunikáció megfelelően zajlik.
[bookmark: _Toc205222887][bookmark: _Toc235536945]h, Hétkúti Wellness Hotel és Lovaspark, Német Nemzetiségi Tájház
Egy csoportunk ellátogatott a Möllmann család gondozásában álló Tájházba, ahol Möllmann Günterné mutatta be azt, valamint lehetőséget kaptunk a Ranch látogatására is. A hotelban is a gyermekeink számára biztosított programokon vehettünk részt.
[bookmark: _Toc235536946]i, Work-Véd Kft.
A balesetvédelmi oktatás mellett, Kiszi József együttműködésével tűzriadó próbát szerveztünk. 
[bookmark: _Toc205222889][bookmark: _Toc235536947]j, Fogorvos, Orvos, Védőnői hálózat
Ebben az évben is részt vettünk a fogorvosi szűrésen. Nagyon gyorsan zajlott.

Óvodai orvosunk, Kerekes László helyett, védőnőnk mérte fel a nagycsoportos gyermekek egészségügyi állapotát.

Hegyi-Simon Judit, védőnő rendszeres járt óvodásainkhoz, hogy kiszűrje az esetlegesen tetűvel fertőzött gyerekeket.
[bookmark: _Toc205222890][bookmark: _Toc235536948]k, Mór Város Sportjáért Közalapítvány
Az alapítvány jóvoltából részt vehettünk a Pengő-bongó Zenekar előadásán.

[bookmark: _Toc205222891][bookmark: _Toc235536949]l, Pedagógiai Szakszolgálat
Nagyon jó tapasztalataink voltak ebben a nevelési évben. Bármikor, bármilyen problémával felhívhattuk az igazgató asszonyt. Előadást is tartottak a szülők számára az iskolaérettségről.
[bookmark: _Toc205222892][bookmark: _Toc235536950]m, Móri Családsegítő Központ
Együttműködésünk Harkó Nikolett közreműködésével zökkenőmentes és alapos volt. Nagyon elégedettek vagyunk.
[bookmark: _Toc205222893][bookmark: _Toc235536951]n, Bozsik foci
A Móri edzők segítségével, Toloczkóné Haász Andrea szervezésével Bozsik- focin vesz részt több gyermekünk.

[bookmark: _Toc205222894][bookmark: _Toc235536952]o, Evangélikus lelkész és katolikus hitoktató
Evangélikus hittanon 1 gyermekünk, katolikus hittanon 5 gyermekünk vett részt az év folyamána.
[bookmark: _Toc205222896][bookmark: _Toc235536953]p, MUSZE
A Nemzeti Úszóprogram keretein belül vettek részt nagycsoportosaink úszáson.



8. [bookmark: _Toc235536954]továbbképzések külső előadóval
[bookmark: _Toc235536955]a, Szupervizor
Felnőtt közösségünk mentális állapota kiemelkedően fontos. Ezért a Családsegítő Szolgálat segítségével szupervízión vettünk részt, ahol gondolkodtató, csapatépítő játékokon keresztül ismerhettük meg mélyebben egymást.
[bookmark: _Toc235536956]b, Kiégés prevenció Bitter Eszterrel
Az óvoda pszichológusát kértem meg a kiégéssel kapcsolatos előadás, beszélgetés vezetésére. Nagyon jó játékokkal és témákkal érkezett. 
[bookmark: _Toc235536957]c, Elsősegélynyújtó tanfolyam
Az elsősegély nyújtásának részleteit mindig érdemes felfrissíteni. Így záró értekezletünk keretén belül tanfolyamon vehettünk részt.
d, Gyermekvédelmi jelzőrendszer
A Szociális Alapszolgáltatási Központ munkatársai interaktív előadást tartottak, melynek során felfrissítettük tudásunkat a gyermekvédelmi jelzőrendszerről és egyéni eseteket is megbeszélhettünk.


VIII. [bookmark: _Toc235536958]Az óvoda programjainak megvalósulása
	IX. Jeles napok, hagyományok, kulturális programok 
	Időpont 
	Megvalósult
	Megjegyzés

	Őszi futónap 
	október 16.
	igen
	a gyermekek egyik legkedveltebb sportnapja

	Autómentes nap 
	szeptember 22. 
	igen
	új elemekkel bővült, a bicikliutat használva

	Márton nap az óvodában 
lámpás barkácsolása a csoportokban 
Városi lampionos felvonuláson való részvétel 
	november 11. 
	igen
	Jó szintű együttműködés valósult meg a Móri Német nemzetiségi Önkormányzattal

	Mikulás kupa Petőfi S. Ált Iskola 
	december 
	igen
	gyermekcentrikus sportnap volt

	őszi játszóház 
	őszi szünet után 
	igen
	csoportonként

	Fotózás 
	november vége, december eleje és tavasz
	igen
	anyák naoi is készült idén

	Mikulás ünnep az óvodában 
	december 05. 
	igen
	Szülői munkaközösséget be lehetne vonni

	Óvodai karácsony – ének a feldíszített karácsonyfánál/ óvónők zenés műsora 
	december 16.
	igen
	

	Madárkarácsony
	január
	igen
	madárkalács készítése

	téli játszóház 
	tél 
	igen
	csoportonként

	Farsang 
	február 6.
	igen
	sikeres

	Március 15. 
	március 13. 
	igen
	lovaskocsival is közlekedtek a csoportok

	Víz Világnapja-Happy hét
	március 22.
	igen
	rendkívül sikeres program volt



	Húsvéti népszokások / tavaszi játszóház
	tavaszi szünet előtt/ után 
	nem
	csoportonként

	Óvodások sport délelőttje a Wekerle. Szabadidő Központban 
	
	nem
	elmaradt

	új gyermekek nyílt napja 
	március 16. és 23. 
	igen
	sikeres volt

	A Föld napja 
	április 22.
	igen
	Gaja

	Húsvét 
	szünet előtt, után 
	igen
	csoportonként másképp

	Trachttag 
	április, május 
	igen
	belső szervezés

	Anyák napi/ apák napi köszöntők 
	május 2. hete 
	igen
	családi nap formájában is, csoportonként

	Nagycsoportosok állatkerti kirándulása 
	május 20/21. 
	igen
	

	csoportfotózás 
	május 
	igen
	

	Tavaszi futó nap, kerékpározás 
	május 27. 
	igen
	Kresz park

	Gyermekhét – 
	május 26-29. 
	igen
	

	Pünkösd 
	május 26.
	igen
	táncház formájában valósult meg

	Első osztályosok visszahívása 
	június 16. 
	igen
	

	Nagycsoportosok búcsúnapja 
	június 12
	igen
	cirkusz, rövidebb, vacsorát nem tartottunk



Egyéb programjaink leírását a kapcsolatoknál találjuk.
X. [bookmark: _Toc205222874][bookmark: _Toc235536959]
.Egyéb tevékenységeink
[bookmark: _Toc205222875][bookmark: _Toc235536960]1, Magyar tánc

Varga Fanni és Kaposi Kata vezetésével valósult meg a Magyar tánctanítás, szerda délutánonként. Nagyon kedvelt tevékenysége a nagycsoportos gyermekeknek, de kiemelten nagy lehetőség a tehetségfejlesztésre is. Év végén bemutatóval kedveskedtek a szülőknek, nagyszülőknek.

[bookmark: _Toc205222876][bookmark: _Toc235536961]2. Német tánc

Toloczkóné Haász Andrea és Schmidt Bettina továbbra is nagy lendülettel és kedvvel végzi német nemzetiségi táncpedagógiai munkáját. A csoportjában nagy és középső csoportosok vettek részt. Ebben az évben részt vettek a Fejér Vármegyei Német Nemzetiségi Napon, Pusztavámon.


XI. [bookmark: _Toc235536962] Nyári óvodai élet
A nyári óvodai életben az óvodai nevelés továbbra is megvalósul. A négy hetes zárás alatt a Móri Napsugár Óvoda látta el a nevelési feladatokat. A másik óvodába látogató gyermekek létszáma maximum 3 fő.
A Móri Pitypang Óvodát a további nyári hetekben átlag 45 gyermek látogatta, így meg tudtuk valósítani a szabadságok kiadását. Három csoportban helyeztük el őket, a pedagógusok heti váltásban látták el a nevelési és fejlesztési feladatokat. 
Nagy a különbség a óvoda igénylése és a tényleges igénybevétel között. Ez munkaszervezés szempontjából nehéz, hiszen az első hetekben, mint ügyeletes óvoda közel 70 gyermek igényelte az óvodai ellátást, melyből 50-60 közötti létszám jelent meg. A nyár végére pedig a tényleges létszám 20 fővel kevesebb volt hetenként.
Ugyanakkor elgondolkodtató a takarítás megoldása, a gyermekek nevelése közben. Javasoljuk az 5 hetes nyári zárva tartást, illetve azt, hogy a kisebb szünetekben is felváltva legyenek nyitva Mór város óvodái.


XII. [bookmark: _Toc235536963]Az igazgatói pályázat ütemtervének haladása

	Rövid távú célok-feladatok
2023-2024
	Középtávú célok-feladatok
2024-2026
	Megjegyzések
	Hosszú távú célok- feladatok
2026- 2028

	1. Az intézményi pedagógiai folyamatok- nevelési, tanulási, tanítási, fejlesztési, diagnosztikai-stratégiai vezetése és irányítása

	Az óvoda dokumentumainak és szabályozóinak felülvizsgálata a törvényi háttér és az alkalmazott pedagógiai módszertan szerint. (SZMSZ, Pedagógiai Program)
	Az óvoda dokumentumainak átdolgozása a törvényi háttér és az alkalmazott pedagógiai módszertan szerint. A program kipróbálása a gyakorlatban.
	Két alkalommal vizsgáltuk felül és dolgoztuk át.
	A program működésének és beválásnak és megvalósulásának felülvizsgálata.

	A PDCA ciklus tervező elemeihez tartozó dokumentumainak felülvizsgálata a módszertani elvárások szerint. (Éves Munkaterv, Tematikus Tervek, Foglalkozástervek, Egyéni Fejlesztési Terv)
	A PDCA ciklus tervező dokumentumainak átdolgozása a módszertani elvárások szerint. A tervező dokumentumok kipróbálása a gyakorlatban.
	
	A tervező dokumentumok szakszerűségének, beválásának és megvalósulásának felülvizsgálata.

	A PDCA ciklus értékelő elemeihez tartozó dokumentumok felülvizsgálata a módszertani elvárások szerint. (pedagógusok értékelése, gyermekek fejlődését nyomonkövető lap, Éves beszámoló, Csoportnapló, Tematikus Terv és az Egyéni Fejlesztési terv reflexiói)
	A PDCA ciklus értékelő dokumentumainak átdolgozása a módszertani elvárások szerint. Az értékelő dokumentumok kipróbálása a gyakorlatban.
	
	Az értékelő dokumentumok beválásnak és megvalósulásának felülvizsgálata.

	A német nemzetiségi nevelés gyakorlatának felülvizsgálata a Pedagógiai Program tükrében, szakmai és módszertani elvárások szerint.
	A német nemzetiségi nevelés kiteljesítése érdekében közös célok, feladatok kijelölése a német nemzetiségi óvodapedagógusok által (munkacsoport, vagy munkaközösség), annak megjelenítése a tervező és értékelő dokumentumokban.
	A gyermeki fejlettséget mérő dokumentum központilag nem tartalmaz német nemzetiségi területet.
Ezt elkészítettük 2026. januárban,
	A célok és feladatok gyakorlati kipróbálása, reflexiók megfogalmazása.

	A Zöld Óvoda kritériumrendszerének való megfelelés felülvizsgálata a dokumentumokban és a gyakorlatban. Munkacsoport/munkaközösség létrehozása.
	A Zöld Óvoda cél- és feladatrendszerének megfelelő dokumentáció elkészítése. Munkacsoport létrehozása. Zöld Óvoda Cím megpályázása.
	A pályázatot elnyertük 2025 őszén. 3. alkalommal vagyunk Zöld Óvoda, Cél az Örökös Zöld óvoda cím.
	A feladatok kipróbálásának a gyakorlatban, beválásának és megvalósulásának felülvizsgálata. Folyamatos megfelelés a kritériumrendszernek.

	2. Az intézmény szervezetének és működésének stratégiai vezetése és operatív irányítása

	A jelenlegi kommunikációs csatornák feltérképezése az intézményben, további lehetőségek felkutatása
	Hatékony kommunikációs csatornák létrehozása, használata, értekezletek ütemezése az intézményben
	
	A kommunikációs csatornák hatékonyságának értékelése az intézményben

	Az intézmény és a család kapcsolatának vizsgálata (szülői beszélgetőkörök, kérdőívek, eddigi bevált módszerek)
	A szülői igények és az intézményi célok összehangolása, kommunikációs csatornák kidolgozása
	
	A kialakult partneri viszony vizsgálata (szülői elégedettségi kérdőívek elkészítésével)

	A fenntartó és az intézmény kapcsolatának feltérképezése, fenntartása
	Folyamatos kapcsolattartás, együttműködés hatékonyságának folyamatos vizsgálata
	
	Az együttműködés megvalósulásának és hatékonyságának vizsgálata

	A humán erőforrás munkaterhelésének és munkamegosztásának feltérképezése
	Az egyenletes munkaterhelés dokumentálása, világosan megfogalmazott feladatok és hatáskörök meghatározása (munkaköri leírások, SZMSZ)
	
	Az egyenletes munkaterhelés megvalósulásának, a feladatok delegálásának felülvizsgálata

	Az intézményi változások stratégiai vezetése és operatív irányítása

	Az intézmény személyzeti ellátottságának vizsgálata a törvényi háttér tükrében, törvényes intézményi működésre törekvés
	Humán erőforrás felkutatása, esetleges kapcsolatfelvétel képzőintézményekkel
	Az intézményben támogatjuk a tanulókat. Német nemzetiségi képzés iránt nem érdeklődnek.
	Az intézmény vonzóvá tétele pályakezdők számára, különösen német nemzetiségi területen, akcióterv kidolgozása fenntartóval és a nevelőtestülettel közösen

	Az intézmény Továbbképzési Tervének elkészítése 2023-2028-ig. Az egyéni célok feltérképezése és közös intézményi célok megfogalmazása, összehangolása.
	A Továbbképzési Terv felülvizsgálata.
	Két alkalommal készült el.
	A Továbbképzési Terv felülvizsgálata.

	Az intézmény Beiskolázási Tervének felülvizsgálata és elkészítése.
	Beiskolázási Terv felülvizsgálata elkészítése. (folyamatos, minden éveben elvégzendő feladat) szakmai tapasztalatok megosztása egymással szakmai beszélgetéseken és házi bemutatókon
	Egy alkalommal elkészült, a második évtől nem létezik ilyen dokumentum.
	Beiskolázási Terv felülvizsgálata elkészítése. (folyamatos, minden éveben elvégzendő feladat) szakmai tapasztalatok megosztása egymással szakmai beszélgetéseken és házi bemutatókon

	Az intézmény arculatának, sikerességének vizsgálata
	A nevelőtestülettel közös terv kidolgozása az intézmény népszerűsítésére, tervek gyakorlati kidolgozása
	Zöld Óvoda, Boldog Óvoda.Madárbarát Óvoda.
További terv: Állatbarát Óvoda Biztonságos Óvoda
	A tervek gyakorlati kidolgozása, megvalósulásuknak, beválásnak értékelése

	Az intézmény épületének, tárgyi adottságainak, gazdálkodási lehetőségeinek vizsgálata, célok meghatározása (felújítandó területek, eszközbeszerzések- kiemelten IKT-eszközök, laptopok, pótlások és javítások)
	Erőforrások feltérképezése a fenntartóval közösen, tervek kidolgozása
	
	A tervek megvalósítása az lehetőségesekhez mérten, a fenntartható működés jegyében

	Az intézményben foglalkoztatottak stratégiai vezetése és operatív irányítása

	Az Önértékelés támogató munkacsoport működésének és dokumentumainak vizsgálata
	Hospitálási rendszer fenntartása, önértékelések folyamatos szervezése és megvalósítása
	Az önértékelési rendszer átalakult, intézményi önértékelés létezik, 2025 szeptemberben megvalósul. 
2026 januárban megvalósult.
	A munkacsoport hatékonyságának, a feladatok megvalósulásának felülvizsgálata

	Gyakornoki Szabályzat dokumentumainak vizsgálata, mentor(ok) kijelölése
	A gyakornok(ok) és mentorok munkájának figyelemmel kísérése, minősítő vizsgák
	
	Minősítő vizsgák, a gyakornoki rendszer hatékonyságának vizsgálata

	A nevelést-oktatást közvetlenül segítő munkakörben foglalkoztatottak értékelési rendszerének vizsgálata
	A nevelést-oktatást közvetlenül segítő munkakörben foglalkoztatottak értékelési rendszerének kialakítása, gyakorlati alkalmazása
	
	A nevelést-oktatást közvetlenül segítő munkakörben foglalkoztatottak értékelési rendszerének felülvizsgálata

	A szervezeti klíma vizsgálata, mentálhigiénés állapot felmérése
	A megfelelő szervezti klíma és a jó mentálhigiénés állapotot alakító lehetőségek felkutatása (továbbképzések, csapatépítő tréningek)
	Csapatépítő alkalmakat szervezek.
	Kiegyensúlyozott, nyugodt légkör megteremtése, megvalósulásának felülvizsgálata

	A jutalmazási rendszer vizsgálata
	Közösen elfogadott jutalmazási rendszer kialakítása, gyakorlati alkalmazása
	
	A jutalmazási rendszer felülvizsgálata

	A vezetői kompetenciák fejlesztése

	A vezetőt értékelő rendszer feltérképezése az intézményben
	A vezetőt értékelő szakmai szempontrendszer kialakítása (fenntartói elégedettségmérés, pedagógusok elégedettségének mérése)
	Év végi értékelésben fogalmazzák meg intézményi szinten a gyenge pontokat és az erősségeket.
	Folyamatos reflexió

	
	Vezetői önértékelés 2024/2025
	Nem létezik már ilyen.
	Vezetői önértékelés 2027/2028

	A szakmai-tudásbeli hiányosságok felkutatása intézmény irányításának szempontjából
	Továbbképzési lehetőségek feltérképezése
	
	Szakmai továbbképzéseken való részvétel

	Szakmai kapcsolatok reflexiója
	Szakmai kapcsolatok kezdeményezése
	
	Szakmai kapcsolatok kiépítése


A kék területek megvalósultak.



